Anders Christian Anderssen

Anders Christian Anderssen (født 4. januar 1811 i Idd, død 25. desember 1885 i Oslo) var en norsk prest som var sogneprest i Rendalen og Porsgrunn og residerende kapellan i Trefoldighetskirken i Oslo. Under sine år i Rendalen var han ordfører i Rendalen 1849–50.

Han tok studenteksamen i Halden i 1829, ble cand.theol. i 1836 og deretter personalkapellan hos sogneprest Weisser i Berg. I oktober 1845 ble han utnevnt til sogneprest i Rendalen, i desember 1850 utnevnt til sogneprest i Porsgrunn og i juni 1858 til  residerende kapellan i Trefoldighetskirken i Oslo. Han pensjonerte seg i 1879. I sin tid i Porsgrunn hadde han tillitsverv i Porsgrunn sparebank, og nevnes som sentral i arbeidet med å utvikle skolevesenet i byen. 

Hans kone Bolette Kristine Oline Selmer (1812–88) var søster av statsminister Christian Selmer. Anderssen utga noen småskrifter, blant annet et foredrag om barnedåpen.

Referanser 

Norske lutherske prester
Ordførere i Rendalen
Personer fra Halden kommune
Personer fra Porsgrunn kommune